विगतमा पार्टीको आचारसंहिताअनुसार इमानदार राजनीति गरेकाले म विजयी भएको हुँ । मैले स्थानीय जनताको जीवनस्तरमा सुधार ल्याउन पनि विगतमा धेरै काम गरेको छु । मसँग १७ वर्ष शिक्षण पेसा अँगालेको अनुभव छ । पञ्चायतकालदेखि नै देशको आर्थिक विकासमा टेवा पुग्ने काम गर्दै आएको छु । यहाँका सांस्कृतिक सम्पदा संरक्षण क्षेत्रमा पनि विगतदेखि नै काम गरेको छु । यो कुरा यहाँका जनतालाई राम्ररी थाहा छ । नेपाल क्रान्तिकारी संस्कृति संघको अध्यक्ष भएर सम्पदा क्षेत्रमा काम गरेको अनुभव पनि छ । त्यसैले मैले उठाएका अजेन्डा सहजै पूरा गर्न सक्छु ।
